กสิกรปรับขึ้นดอกเบี้ยเงินฝาก
กสิกรไทยปรับขึ้นดอกเบี้ยเงินฝาก 0.13%-0.25% และเงินกู้ 0.25% มีผล 10 มี.ค.54
9 มี.ค. 2554

กสิกรไทยปรับขึ้นดอกเบี้ยเงินฝาก 0.13%-0.25% และเงินกู้ 0.25% มีผล 10 มี.ค.54 
นายสมเกียรติ ศิริชาติไชย รองกรรมการผู้จัดการอาวุโส เปิดเผยว่าเพื่อเป็นการตอบรับนโยบายการปรับขึ้นอัตราดอกเบี้ยนโยบายของทางการ รวมถึงเพื่อให้สอดคล้องกับภาวะการแข่งขัน ธนาคารจึงได้ทำการปรับขึ้นอัตราดอกเบี้ยเงินฝากและอัตราดอกเบี้ยเงินกู้ โดยเงินฝากออมทรัพย์เพิ่มขึ้น 0.13% จาก 0.62% เป็น 0.75% ด้านเงินฝากประจำ 3 เดือน ปรับขึ้น 0.15%-0.20% เป็น 1.25%-1.50% เงินฝากประจำ 6 เดือน ปรับขึ้น 0.20%-0.25% เป็น 1.60%-1.90% เงินฝากประจำ 12 เดือน ปรับขึ้น 0.20%-0.25% เป็น 1.85%-2.00% เงินฝากประจำ 24 เดือน ปรับขึ้น 0.05%-0.15% เป็น 2.30%-2.85% และเงินฝากประจำ 36 เดือน ปรับขึ้น 0.15% เป็น 2.65%-3.00%
ทั้งนี้ ธนาคารยังได้ปรับขึ้นอัตราดอกเบี้ยตั๋วแลกเงิน 0.20%-0.35% โดยอัตราดอกเบี้ยตั๋วแลกเงินอายุ 1 เดือน อยู่ที่ 1.60% ตั๋วแลกเงินอายุ 3 เดือน อยู่ที่ 1.70%-1.85% ตั๋วแลกเงินอายุ 6 เดือน อยู่ที่ 1.85%-2.00%และตั๋วแลกเงินอายุ 12 เดือน อยู่ที่ 2.15%-2.25%
สำหรับอัตราดอกเบี้ยเงินกู้ ธนาคารได้ทำการปรับอัตราดอกเบี้ยขึ้น 0.25% โดยอัตราดอกเบี้ยเงินกู้ลูกค้ารายใหญ่ชั้นดี (MLR) ปรับจาก 6.37% เป็น 6.62% อัตราดอกเบี้ยเงินกู้เบิกเกินบัญชีสำหรับลูกค้าชั้นดี (MOR) ปรับจาก เป็น 6.63% เป็น 6.88 และอัตราดอกเบี้ยเงินกู้ลูกค้ารายย่อยชั้นดี (MRR) จาก 7.10 เป็น 7.35 มีผลตั้งแต่วันที่ 10 มี.ค. 2554 เป็นต้นไป